Ehdotus: neuvoston päätös Euroopan yhteisön puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin /* KOM/2008/0176 lopull. - 0075 /0000 */





[pic] | EUROOPAN YHTEISÖJEN KOMISSIO | Bryssel 10.4.2008 KOM(2008) 176 lopullinen 2008/0075 (ACC) Ehdotus: NEUVOSTON PÄÄTÖS Euroopan yhteisön puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin (komission esittämä) PERUSTELUT 1. Yhdistyneiden Kansakuntien elintarvike- ja maatalousjärjestön (FAO) ja Yhdistyneiden Kansakuntien ympäristöohjelman (UNEP) alaisuudessa käydyt neuvottelut yleissopimuksesta, joka koskee tiettyjä kansainvälisen kaupan kohteina olevia kemikaaleja ja torjunta-aineita koskevaa ilmoitetun ennakkosuostumuksen menettelyä, saatettiin päätökseen maaliskuussa 1998. 2. Yleissopimus avattiin allekirjoittamista varten syyskuussa 1998 Rotterdamissa järjestetyssä ministerikokouksessa. Yhteisö allekirjoitti sen 11. syyskuuta 1998. 3. Rotterdamin yleissopimus on tärkeä edistysaskel kehitettäessä tiettyjen vaarallisten kemikaalien, muun muassa torjunta-aineiden, kansainvälistä sääntelyä. Yleissopimuksen tavoitteena on lisätä osapuolten yhteisvastuuta ja yhteistoimintaa näiden aineiden kansainvälisessä kaupassa ihmisten terveyden ja ympäristön suojelemiseksi mahdollisilta haittavaikutuksilta sekä myötävaikuttaa ympäristönäkökohtien kannalta järkevään kemikaalien käyttöön. 4. Yhteisö on pannut yleissopimuksen täytäntöön vaarallisten kemikaalien viennistä ja tuonnista 28 päivänä tammikuuta 2003 annetulla Euroopan parlamentin ja neuvoston asetuksella (EY) N:o 304/2003[1]. Neuvosto hyväksyi yleissopimuksen Euroopan yhteisön puolesta 25 päivänä syyskuuta 2006 tekemällään päätöksellä 2006/730/EY[2]. 5. Yleissopimus tuli voimaan 24. helmikuuta 2004. Yleissopimuksen osapuolten konferenssin neljäs kokous (COP4) järjestetään Roomassa 27.–31.10.2008. Yhteisön lisäksi 26 sen jäsenvaltioista on yleissopimuksen sopimuspuolia. 6. Osapuolten konferenssin alaisuudessa toimivan kemikaalien arviointikomitean (CRC) suositusten perusteella osapuolten konferenssin odotetaan tekevän päätös uusien kemikaalien lisäämisestä PIC-menettelyyn lisäämällä nämä kemikaalit yleissopimuksen liitteeseen III. 7. Kemikaalien arviointikomitea suosittelee, että Rotterdamin yleissopimukseen liitteeseen III lisätään kolme kemikaalia, krysotiiliasbesti, endosulfaani ja tributyylitina, joita koskevia vastaavia rajoituksia on jo yhteisön lainsäädännössä. Komissio ehdottaa näin ollen, että neuvosto päättäisi kannattaa yhteisön puolesta yleissopimuksen liitteeseen III tehtäviä muutoksia osapuolten konferenssin neljännessä kokouksessa. Ehdotetulla päätöksellä ei ole vaikutusta yhteisön talousarvioon. 2008/0075 (ACC) Ehdotus: NEUVOSTON PÄÄTÖS Euroopan yhteisön puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan ja 175 artiklan 1 kohdan yhdessä 300 artiklan 2 kohdan toisen alakohdan kanssa, ottaa huomioon komission ehdotuksen[3], sekä katsoo seuraavaa: (1) Yhteisö allekirjoitti 11 päivänä syyskuuta 1998 Rotterdamin yleissopimuksen kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC)[4]. (2) Rotterdamin yleissopimus pannaan yhteisössä täytäntöön vaarallisten kemikaalien viennistä ja tuonnista 28 päivänä tammikuuta 2003 annetulla Euroopan parlamentin ja neuvoston asetuksella (EY) N:o 304/2003[5]. (3) On tarpeen ja asianmukaista kannattaa kemikaalien arviointikomitean suositusta, joka koskee krysotiiliasbestin, endosulfaanin ja tributyylitinayhdisteiden sisällyttämistä Rotterdamin yleissopimuksen liitteeseen III sen varmistamiseksi, että maahantuojavaltiot hyötyvät Rotterdamin yleissopimuksen tarjoamasta suojasta. Näiden kolmen aineen käyttö on jo kielletty yhteisössä tai sitä on ankarasti rajoitettu. Näin ollen nämä aineet kuuluvat Rotterdamin yleissopimuksen määräyksiä tiukempien vientivaatimusten soveltamisalaan. (4) Rotterdamin yleissopimuksen osapuolten konferenssin (COP4) odotetaan päättävän ehdotetun muutoksen sisällyttämisestä liitteeseen III. Yhteisön olisi kannatettava tätä muutosta. (5) Yhteisön ja jäsenvaltioiden olisi tehtävä läheistä yhteistyötä COP4-kokouksessa sen varmistamiseksi, että liitteeseen III tehtävät muutokset ovat yhteisön lainsäädännön mukaisia. ON PÄÄTTÄNYT SEURAAVAA: Ainoa artikla Komissio kannattaa yhteisön puolesta Rotterdamin yleissopimuksen osapuolten konferenssin neljännessä kokouksessa liitteen III muuttamista koskevaa ehdotusta, jolla lisättäisiin liitteeseen krysoliittiasbesti, endosulfaani ja tributyylitinayhdisteet. Tehty Brysselissä […] päivänä […] kuuta […]. Neuvoston puolesta Puheenjohtaja [1] EUVL L 63, 6.3.2003, s. 1. [2] EUVL L 299, 28.10.2006, s. 23. [3] EUVL C […], […], s. […]. [4] EUVL L 299, 28.10.2006, s. 23. [5] EUVL L 63, 6.3.2003, s. 1, asetus sellaisena kuin se on viimeksi muutettuna komission asetuksella (EY) N:o 1376/2007 (EUVL L 307, 24.11.2007, s. 14).